வீடியோ பதிவுகள் மற்றும் இச்சம்பவத்தில் கடுமையாக தாக்கப்பட்டு சிகிச்சை பெற்று வரும் சம்சுதீனின் வாக்குமூலம் ஆகியவற்றின் அடிப்படையில் 11 நபர்களுக்கு எதிராக காவல்துறை வழக்கு பதிவு செய்தது. ‘‘பொதுவாக இந்திய தண்டனை சட்டத்தின் பிரிவு 302ன் கீழ் வழக்கு பதிவு செய்யப்பட்ட நபருக்கு எளிதில் பிணை கிடைக்காது. நீதிமன்றத்தின் உத்தரவில் தான் கருத்து கூற விரும்பவில்லை’’ என்று ஹாபூர் மாவட்ட காவல்துறை கண்காணிப்பாளர் சங்கல்ப் சர்மா கூறியுள்ளார். அடித்துக் கொலை செய்த வழக்காக காவல்துறை இதனை பதிவு செய்யாமல், தெருச் சண்டை வழக்காக பதிவு செய்ததுதான் குற்றவாளி எளிதாக பிணை கிடைக்க காரணமாக அமைந்தது என்று பாதிக்கப்பட்டவர்களின் குடும்பத்தினர் தெரிவிக்கின்றனர்.